
pens que no val la pena, pero la simplificado afecta tots els apartats (vocalisme, consonantisme, morfo¬ 
logía); només cree que era prescindible, i se n’ha prescindit, la taula de formes verbals, poc profitosa. En 
canvi, on hi ha hagut ampliado és al glossari, al qual ha col-laborat també Francesc Cremades. 

Aquesta apreciació sobre la simplificado de l’estudi lingüístic no desvalora, tanmateix, l’obra pu¬ 
blicada, que és un testimoni essencial de la llengua catalana del segle xiv i un reflex d’una particularitat 
queja aleshores es manifestava en el parlar de Lleida, particularitat que s’ha mantingut en part fins a la 
llengua moderna. La transcripció del Dr. Veny és modélica i no deixa dubtes, i per tant no hi podem 
posar objeccions. Hem de considerar un encert deis planificadors de la col-lecció Scripta incloure-hi 
aquesta nova edició de l’obra de Jacme d’Agramont, avui en dia ben exhaurida en les edicions anteriors. 

No puc acabar, pero, sense fer un retret al responsable (o ais responsables) de la publicado en con- 
junt. A la introducció de Francesc Cremades hi ha alguns errors lingüístics que me’n guardaré prou 
d’imputar-li a Fautor, perqué no sent especialista en llengua no l’en podem culpabilitzar; sí, pero, que 
cree que era F obligado del curador del volum (que no sabem qui és) fer-hi les esmenes corresponents. 
Els errors són aquests: 

— «com acabament de la malaltia», «El conegut com galenisme» (p. 16); en tots dos casos el ‘com’ 
hauria de ser ‘com a’: «com a acabament...», «... com a galenisme»; 

— «Així n’hi ha escrits» (p. 17) hauria de ser «Així n’hi ha d’escrits», en qué el pronom n’ es refe- 
reix a regimina sanitatis; 

— «També amb instruccions contra la pestiléncia es van escriure d’altres adregats a metges» (p. 
17) hauria de ser «També amb instruccions contra la pestiléncia se’n van escriure d’altres adregats a 
metges», on igualment ‘n fa referéncia a regimina sanitatis ; 

A part d’aquests petits retrets formáis, pero, repetesc que la republicació d’aquesta obra de Jacme 
d’Agramont, sota la responsabilitat de Joan Veny i amb la introducció interessantíssima de Francesc 
Cremades, és una molt important aportado a la historia de la llengua catalana i a la historia de la ciéncia 
i la cultura catalana. 


Jaume Corbera Pou 
Universitat de les liles Balears 


Robinson, Cynthia (2014): Passion in a Multiconfesional Castile. The Virgin, Christ, Devotions, 
and Images in the Fourteenth and Fifteenth Centuries. Pennsylvania: The Pennsylvania State 
University Press, University Park, 466 p. 

No és habitual que ER ressenyi les publicacions de l’ámbit de la historia de l’art. L’aparent intro- 
missió en un camp que no és estrictament el nostre s’explica peí fet que una de les tesis básiques 
d’aquesta obra, de bella factura i profusament il-lustrada, que tracta de situar per écart l’art religiós cas- 
tellá medieval en el marc del context europeu, postula la influéncia en aquell ámbit de textos literaris 
catalans; en especial d’una obra ara en general desconeguda, pero molt difosa en el seu temps. Tal tesi, 
defensada amb entusiasme des d’una mentalitat del tot oberta a un diáleg cultural interdisciplinar cen- 
trat en l’estudi de les relacions entre historia, literatura religiosa i art en la Castella profunda deis s. xiv i 
xv, justifica amb escreix que hi parem especial esment. 

L’obra está dividida en una introducció (p. 1-30) i cinc llargs capítols: 1. «La vida de Crist, de la 
polémica a la devoció: Textos i imatges» (p. 31-110); 2. «Crist crucificad una poética de la transforma- 
ció» (p. 110-154); 3. «Virgo Triumphans» (p. 155-240); 4. «Virgo Patiens» (p. 241-316); 5. «Imatges i 
devocions: Imatges devocionals?» (p. 317-372), seguits d’una conclusió (p. 373-384), les notes (p. 385- 
438), la bibliografía (p. 439-463), i un índex (p. 464-466). 

Ja d’entrada l’autora formula una pregunta no gens fácil de contestar sobre el sentit de la devoció 
deis cristians deis s. xiv i xv i del paper específic que hi jugava la figura de la humanitat de Crist, pree- 
minentment visionada a través de les imatges. Les imatges, argumenta la Prof. Robinson, han causat 


Estudis Romanics [Institut d’Estudis Catalans], Vol. 39 (2017), p. 455-588 


556 


ALBERTHAUF 


miracles arreu d’Europa, pero en el cas castellá, on segons ella s’elimina la representado de la Passió 
per evitar el rebuig deis membres de les altres religions, alió distintiu seria la capacitat de provocar el 
pas d’una religió (la jueva o la musulmana), a una altra (la cristiana). I és aquesta dimensió proselitista, 
o peculiar relació entre fe, devoció i conversió en el context d’una pugna secular i de virulentes polémi- 
ques, que explicaría la singular tonalitat de les representacions de Crist castellanes, enfront de les euro- 
pees (incloses les catalanes). L’estudi d’aquestes peces d’art, fet des del coneixement de certs textos 
encara inédits o per explorar, podría brindar la clau o claus de l’esmentada diferencia. 

Robinson parteix de la recerca de Felipe Pereda, segons la qual: 1) els cristians castellans foren en 
general refractaris a confrontar el sofriment corporal de Crist, i 2) 1’aparició de la Católica Impugnación 
(1480) del jerónim castellá Fray Hernando de Talavera hauria marcat un punt d’inflexió en aquella ten¬ 
dencia, i produi't un esforq concertat per introduir la devoció a la Passió. Pero només vint anys després 
de la publicació d’aquell escrit, les imatges centrades en els patiments de la humanitat redemptora ja 
jugaven un paper cabdal en la política proselitista implementada peí mateix Talavera com a arquebisbe 
del regne de Granada, acabat de conquerir. Segons Pereda, una de les majors llacunes de la historia de 
l’art castellá seria la de l’estudi de la literatura de polémica cristiana amb els jueus i musulmans com a 
possible factor diferencial de la tradició figurativa castellana i l’europea (p. 387, n. 37). Robinson re- 
planteja alguns deis temes fins ara discutits entre els experts del seu ram, basant-se en una lectura molt 
personal i directa de la literatura devocional castellana. 

I una de les tesis heretades que tracta de provar és: «que moltes de les diferencies que permeten 
distingir la quantitat, naturalesa i usos de la imatgeria religiosa castellana de fináis de l’edat mitjana de 
les del context europeu [...] s’expliquen per la notable carencia a Castella de llibres de devoció centrats 
en la humanitat i Passió de Crist» (p. 10). En especial d’alguns que, com les famoses Meditationes Vitae 
Christi (MVC ), van inspirar les anomenades “imatges de devoció” destinades a la meditació personal 
(per contrast amb les tradicionals «imatges de cuite»). Des d’una perspectiva catalana és interessant 
destacar que segons Robinson (p. 11), «l’esmentada mancanga hauria sigut compensada, almenys a ni- 
vell popular i fins a la darrera década del s. xv, per la Vita Christi d’Eiximenis» (VCE). Originalment 
redactada en catalá vers el 1400, el 1430 la VCE ja circulava en versió castellana dins del Fias sancto- 
rum del jerónim Fr. Gonzalo de Ocaña, abans de ser publicada parcialment a Granada el 1496 per Fray 
Hernando de Talavera. «Fa importáncia de la VCE —escriu Robinson— no és reconeguda, i menys en¬ 
cara considerada per l’erudició recent. No n’he trobat ni un sol esment en la literatura secundária [...] 
referida a la imatgeria religiosa castellana medieval» (p. 11). 

Aquesta peculiaritat castellana s’explicaría perqué Eiximenis presenta la vida i passió de Crist i el 
paper redemptor de María d’una manera «molt diferent de la que caracteritza els textos importats d’Eu¬ 
ropa». Descriu un Crist «quasi exclusivament diví i totpoderós i una Verge visionária quasi el seu 
igual...». Tal caracterització respondria “quasi segurament” a una intencionalitat polémica crucial: «Les 
conseqüéncies de la concentració d’Eiximenis en la divinitat de Crist per damunt de la seva humanitat 
són extremadament importants peí que fa al seu tractament de la Passió» (p. 13). Un tractament més 
aviat exegétic, que evitaría detallar les indignitats i patiments físics infligits a la humanitat de Crist; o 
sigui: els temes on posaven més émfasi les meditacions i Vita Christi (VC) més difoses arreu. Tant Eixi¬ 
menis com els qui el van assimilar en castellá, haurien pres, dones, d’una manera del tot conscient la 
decisió, no sois de no adoptar l’enfocament més sangonent, o gory, generalitzat en altres territoris, ex- 
pressant així de pas el seu evident malestar enfront de les meditacions recomanades per l’autor de les 
MVC. «Mentre que Fautor de les MVC espera aconseguir que tot sigui comprensible i accessible ais 
seus lectors, Eiximenis vol que els detalls de la vida de Crist, i els de la vida de María, provoquin la hu- 
militat i siguin consideráis fora de tota humana comprensió» (p. 14). 

L’autora, que mostra una gran capacitat per proposar i/o recordar velles hipótesis, tan suggeridors 
com especulatives i polémiques, sobre la suposada realitat histórica d’una Espanya castellana on els 
elements musulmans, jueus i cristians haurien polemitzat i alhora establert un diáleg secular des d’una 
coneixenca i influéncia mútues, insinúa que la manera de meditar i d’entendre Déu d’una forma abstrac¬ 
ta, a partir de les seves dignitats, característica deis sufís i deis jueus, hauria pogut determinar la forma 

com els castellans del s. xiii i xiv van entendre la devoció. Per aixó és tan important bastir els necessaris 
ponts per omplir la vasta llacuna cultural existent entre el s. xii i els s. xv i xvi. El seu llibre «representa, 
almenys en part, una primera passa per emplenar el buit» (p. 19 i 114). No de bades s’hi evoca les hue¬ 
llas de islam postulades per Asín-Palacios i López-Baralt i el possible rerefons jueu i musulmá de movi- 
ments tan característics de l’espiritualitat castellana del s. xvi com el deis alumbrados i la mística de 
sant Juan de la Cruz o de santa Teresa. Inexistencia de moriscos i de conversos serien factors determi- 
nants, pero també hi hauria pogut influir la curiositat de molts eclesiástics castellans del s. xv «moguts 
peí desig collectiu d’entendre les obres de jueus i musulmans, no per a conviure pacíficament amb ells, 
sino més aviat per atreure’ls a la veritat cristiana» (p. 19). De manera que «seria possible comentar a 
imaginar-nos Eiximenis, Talavera i els seus contemporanis musulmans movent-se i actuant en mons 
entrecreuats i no merament parallels» (p. 20). 

Robinson defensa que «la VCE acomplia alhora la fundó de lectura, meditado i sermó públic, i 
presentava d’una manera acurada i deliberada els tópics i motius comuns —en particular els de la reve¬ 
lado, exegesis, i Alustrado mística— que permetien establir la precedencia i la veritat del cristianisme 
d’una manera apta per a preparar el camí a la conversió deis infidels» (p. 21). A fi d’atreure o afalagar 
els musulmans, sembla «haver-se centrat de manera específica en el misticisme Shadhili, amb un mar- 
cat interés en temes tais com la revelado, profecia i els raptes místics.». Les semblances entre la Verge 
com a font irrecusable de la identitat de Crist com a Fill de Déu i també com a font de la revelado divi¬ 
na, amb la Maryam coránica «no son certament accidentáis, sino especialment destinades a desafiar les 
tesis sufís, i en general musulmanes, sobre tais temes» (p. 21-22). Els castellans haurien concebut «Fex¬ 
periencia mariana de la Passió com una superació que, per decret diví, transcendía el dolor físic trans- 
formant-lo en un éxtasi o ¡Iluminado» (p. 28). 

La professora nord-americana rebutja les tesis d’una imatgeria castellana basada en «textos clás- 
sics sobre la Passió» importats d’Europa, perqué tot i haver trobat a Castella alguns textos narratius re- 
ferits a la Passió, aquests mai haurien ultrapassat els redosos cercles monástics ni van ser tradui'ts al 
castella (p. 32), mentre que la VCE no hauria tingut cap possible competidor fins el 1490. «Amb molt 
escasses excepcions, en la Castella medieval la vida de Crist fou narrada, tant en paraules com en imat- 
ges, amb una intencionalitat més polémica que no mística.» (p. 33). Ras i curt: «els castellans estaven 
impregnáis d’Eiximenis, no d’Enric Suso...» (p. 34). Queda així ciar que el de Robinson és un llibre in- 
tencionadament polémic i de tesi, que vol establir un parallelisme funcional i de contingut entre la VCE 
i les imatges i nombrosos retaules de tema cristocéntric que decoraven els temples castellans, ja que, 
segons ella, textos i imatges tindrien una mateixa funció: «la de convéncer els castellans membres de les 
altres dues confessions a convertir-se al cristianisme» (p. 33), i, de pas, evitar també que els cristians 
reneguessin de la seva fe. 

La VCE és, conseqüentment, presentada com un llibre exegétic i didáctic que no tindria res a veure 
amb la recreació novel-lística de les MVC, perqué «rebutja de manera explícita les técniques d’imagina- 
ció i visualització advocades per Fautor de les MFC; assimila en canvi una série de contemplacions 
abstractes i conceptuáis.» (p. 35), que obliga a replantejar certs temes clau, com l’encamació, la passió i 
la resurrecció, presentats com a misteris de feia temps esperáis. Com que «tant en el seu context catalá 
original com en castella, un poquet més tarda, on va ser importada, la VCE ha de ser llegida tenint en 
compte el rerefons deis debats entre savis jueus i teólegs cristians —molts d’ells acabats de convertir» 
(p. 38) (polémiques que van culminar en la famosa disputa de Tortosa), resulta natural que fóra tan ben 
assimilada en el context castella on era concebuda com un tema polémic. 

Es tot partint d’aquestes premisses que l’autora tracta de “redirigir” la vella discussió académica 
referida a temes específics de l’art castella del s. xv, com ara els retaules sobre la vida de Crist, fixant 
en primer lloc l’atenció en alguns del 24 panells del retaule de Ciudad Rodrigo i relacionant les pintu- 
res de Femando Gallego y Maestro Bartolomé tant amb la versió castellana de la VCE com en alguns 
altres textos doctrináis que han cridat la seva atenció, en espedid un de Rabbi Abner. Robinson defensa 
que aquests quadres preparen el camí a la Passió, i més que objectes de devoció són un instrument po¬ 
lémic (p. 69), comissionat per a representar i «articular visualment (i potser fins i tot demostrar) els 

dotze arricies del Credo apostólic» (p. 87). Il-lustra aquest enfocament recorrent de manera sistemática 
a fragments de la versió castellana de la VCE. De la mateixa manera i per les mateixes raons defensa 
que el retaule de la familia Saldaña de la capella de santa María de Tordesillas, o els muráis sobre la 
vida de Jesús de la catedral de León, s’inspiraren també en la VCE. I així successivament. Al llarg 
d’aquest exercici, la insistent comparació del text de les MVC amb el de la VCE determina (com és ló- 
gic perqué es tracta d’obres d’estructura, dimensions i enfocament molt diferents!) que Robinson trobi 
més analogies i consideri per aixó més rellevant al seu propósit la VCE que no les MVC. L’autora tan- 
mateix no deixa d’explicitar que, “malgrat l’abséncia de la quasi novellístiques MVC del panorama 
devocional castellá fins al final del s. xv, F evidencia manuscrita —tot i que limitada— apunta a F exis¬ 
tencia d’una tradició monástica de meditado de la Passió de Crist» (p. 103). Ara bé, els textos eren en 
llatí, cosa que ella sembla considerar un impediment insuperable per a una possible divulgado a nivell 
artístic popular (p. 104). 1 

Robinson, seguint les petjades d’ Américo Castro, creu que els monjos jerónims van poder ser en 
part «responsables de l’extens rebuig [castellá] a la contemplació somática basada en la Passió, que ca- 
racteritza la pietat de l’Europa de fináis de l’Edat mitjana” (p. 102), i que foren ells qui van propiciar els 
contactes entre jueus, cristians i possiblement els musulmans, que explicarien les característiques espe¬ 
cifiques de la pietat castellana medieval (p. 103). Més encara: de la má de Hames, i basant-se en la pre¬ 
sencia d’obres com el Blaquerna (veg. p. 136-138), F Arbre de ciencia, El llibre del Gentil, i l’Art de 
amar, en algunes biblioteques aristocrátiques i la deis jerónims de Guadalupe, proposa nostre Ramón 
Llull (coneixedor d’Ibn Arabí), com intermediari entre l’Islam i la religiositat castellana del xv (p. 114), 
ja que «com més va més evident resulta que les obres lul lianes constitueixen una de les pedres básiques 
per a la construcció de paradigmes devocionals castellans (p. 132-133,176, 287, 305-306). Com que es 
dona la circumstáncia que els textos devocionals sobre Crist crucificat divulgáis a Castella durant bona 
part del s. xv eren anicónics (p. 112), Robinson relaciona aquesta circumstáncia amb la presencia de tres 
obres d’Eiximenis: la VCE, el Libre deis Angels (LA), i el Carro de las Donas ( CD ) o versió castellana 
del Libre de les dones ( LD, p. 112-113). Segons ella, el mal estudiat Tractat de contemplació que tanca 
el LD concordarla amb els principáis tenets de les estructures meditatives Shadhili, fins a un punt que 
permet suggerir un “contacte deliberad’ (p. 114). Després de remarcar el carácter conceptual de l’obreta, 
plena del simbolisme de la llum i de metáfores de la illuminació, i d’oferir-ne un resum (p. 141, 143- 
146) crida l’atenció sobre l’ús del lexema «alumbrado» (p. 147), i conclou que és com a mínim possible 
que Eiximenis estigués familiaritzat amb l’obra luí-liana. En tot cas: «tal com passa amb els escrits lul- 
lians [...] els tractats d’Eiximenis [...] ens proporcionen un pont entre el públic i el privat, de manera que 
els lectors haurien pogut veure que hi havia una relació entre els “ alumbramientos” i “arrebatamien¬ 
tos”, (especialment els de María), els deis TC, i el deis místics musulmans (p. 153-154). 

També la mariologia castellana tingué —sempre segons la nostra autora—, unes característiques 
del tot diferents de la de la resta d’Europa. Característiques que respondrien quasi «a la perfecció al 
model devocional i contemplatiu proposat per Eiximenis en els darrers capítols del CD. Robinson argu¬ 
menta que «aquesta juxtaposició amb la Maryam coránica fou deliberada» i que la Verge «estimada pels 
castellans va ser una virgo triumphans, quasi del tot independent del paper de Mare de Crist». Una com¬ 
paració entre l’exposició que fa Eiximenis de «les deu dignitats marianes» amb les de la María islámica, 
porta a la conclusió que «les notables semblances detectades són alhora deliberades i calculades molt 
curosament» (p. 159). La causa proposada és que pastors com el de Talavera «van haver d’aprofitar la 


1. Caldria avaluar bé la presencia de mss. llatins de les MVC, com ara el bell ms. gótic 2655 de la Biblioteca 
universitaria de Salamanca, o que contenen només la part d’aquell llibre dedicada a la Passió ( MPC ). I aixó, no sois a 
partir deis exemplars conserváis, sino també deis perduts que figuren en inventaos conventuals i de les famílies no¬ 
bles. Per donar només un exemple, a la biblioteca del comte de Haro hi figuren el Flos Sanctorum de González de 
Ocaña amb el VCE castellá (nrs. 11 i 12), idos vols. de la versió del Llibre deis Angels d’Eiximenis, pero no hi manca 
un exemplar llatí de les MPC (nr. 20). Vegeu Jeremy Lawrence (1984): «Nueva luz sobre la biblioteca del conde de 
Haro: Inventario de 1455», El Crotalón. Anuario de Filología Española, 1, 1.073-1.111. 

devoció musulmana a Mana basada en 1 ’Alcorá i pregonament amelada, per a fer-la servir per omplir els 
buits entre les dues maneres de concebre la devoció mariana existents a Granada». La traducció de la 
VCE deguda a Fray Hernando no fou accidental: «La Verge d’Eiximenis, comporta en nombrosos 
punts, una colpidora semblanza amb la Maryam coránica» (p. 162). Robinson tracta de reblar aquests 
suposats parallelismes amb el suport d’algunes citacions corániques, un Mariale de la Catedral d’Avila 
(que considera «de clara herencia lulliana, p. 191), un Psalteri mariá, «probablement de fináis del s. 
xiv» i una Vida de María (p. 160). Defensa que el retaule de Miraflores, atribuít a Roger van der Wey- 
den i el retaule de los Ángeles de Jorge Inglés són obres “interactives” que representen la «plasmado de 
les preocupacions o practiques devotes castellanes» (p. 216-217), de manera que al darrera de la repre¬ 
sentado de la Nativitat hi hauria, ben mirat, una defensa de la Inmaculada (p. 222). 

Peí que fa a la Virgo patiens, o relació de María amb els patiments del Fill, 1’autora reitera incansa- 
blement la tesi que la font documentable del tema és la VCE\ «En la narrativa d’Eiximenis la Verge no 
demostra ais lectors maneres de compartir Fagonia del seu Fill, sino més aviat de transcendir-la» (p. 
251); no «compartir la pena, sino propiciar una major comprensió del significat amagat deis fets presen¬ 
ciáis» (p. 252). La tesi una vegada més ve documentada amb referéncies al text inédit de la versió caste¬ 
llana de la VCE on s’incideix en la idea que el patiment de María fou sempre temperat peí coneixement 
intrínsec i revelat que ella tenia del procés redemptiu. Per aixó Robinson creu que els castellans haurien 
trobat ofensiu i fins i tot repugnant el model alemany del Vesperbild de la “Pietá” o imatge de María 
amb el Fill morí en la falda (p. 261 i 264), i s’haurien decantat per una versió més estilitzada que és pos- 
sible estudiar en conjunció amb el text de la VCE que presenta María «alliberada de qualsevol dolor» (p. 
264). Fins després de 1480 a Castella les imatges representant el patiment de Crist i de María «són molt 
escasses» (p. 270). 

Excloses les MVC i la VCC, F autora considera també la possible introducció a Castella de models 
devocionals altematius de tipus europeu relacionats amb la Passió, tais com els llibres d’hores, la Missa 
de sant Gregori, les denominades Arma Christi, Mensura Christi, la Verónica, etc. Tot i que li sembla 
detectar un lleuger canvi i que els devots hi «són encoratjats a contemplar [...] el crucifix i el crucificat i 
a sentir compassió, una preocupació en gran parí absent en la meditació extática eiximeniana» (p. 337), 
creu que en general «els eclesiástics castellans i els devots, una vegada més van preferir la joia extática 
i la devoció a la divinitat de Crist, més que no la meditació de la seva humanitat, patiments i humilia- 
cions» (p. 347). Respecte ais Llibres d’hores castellans, encara que molts especialistes els considerin 
meres versions de textos europeus, Robinson manté que la seva recerca «suggereix que no és així» (p. 
349), perqué no contenen les Hores de la Passió de María (p. 352) i mostren un desig de «substituir 
sempre que resulta viable les imatges de la humanitat passible de Crist per representacions de la seva 
divinitat» (p. 353), transformant «la Passió en un fet triomfal» (p. 362). D’altra banda la Verónica «era 
més una teofania que no una imatge del patiment de Crist» (p. 367). En resum: si bé sembla que hi ha 
sectors elitistes que lideren un canvi de sensibilitat, l’any 1480 no seria una fita clara d’un canvi defini- 
tiu o nou estil (p. 372). Més aviat cal suposar que els primers senyals de canvi van tindre lloc en la cort 
de la reina Isabel cap el 1490. Uns canvis que vers el 1505 ja haurien comengat a marcar les preferéncies 
devocionals (p. 373). L’ arribada de la impremía propiciá la publicació de la VC de Ludolf de Saxónia, o 
Cartoixá, obra que encara que en extrem popular arreu d’Europa, era absent de les biblioteques castella¬ 
nes. En conclusió: «les VC patronitzades i preferides per Isabel la Católica són sorprenentment diferents 
de la VCE en quasi tots els seus aspectes. De fet pressuposarien un significatiu canvi en les preferéncies 
i práctiques devocionals» (p. 376). Robinson considera probable que la reina católica retirás el seu su¬ 
port a Talavera amb la conseqüent introducció d’un nou programa cisneriá, i tanca afirmant que «clara- 
ment en algún moment entre 1430 i 1516, es va decidir que calía refer la versió eximeniana deis fets 
narrats en el Nou Testament, així com els seus retrats de Crist i de la seva Mare, en especial els referits 
al context de la Passió» (p. 379). 

Comentar punt per punt un llibre atapei't de suggeriments i en el fons tan polémic exigiría un altre 
llibre. Tanmateix no podem deixar de fer unes remarques a un treball tan dens i que pressuposa moltís- 
sima dedicació. En primer lloc, cal lloar Fesforc que suposa tractar d’anar adfontes per evitar repeti- 

cions rituals de tesis alienes, i procurar demostrar les própies. En el present cas el mer desplegament de 
la suposada evidencia documental ens facilita una útil antología de fragments inédits, fruit d’una perqui- 
sició directa que, tot i que no pretén ser exhaustiva (p. 11), contribueix a un millor coneixement deis 
materials citats, deis quals Robinson brinda una transcripció i una versió anglesa en general bastant 
acurades. Les nombrases cales operades, 2 demostren tanmateix que encara tenim pendent la feixuga 
tasca d’estudiar bé els mss. que contenen la traducció castellana de la VCE vis á vis de l’edició de Tala- 
vera ( VCT ). En aquest sentit la fixació de la tradició ecdótica, ultra determinar les possibles etapes 
d’evolució i depuració textual ajudaria a perfilar la qüestió de Fautoría i, dones, la d’unes possibles 
censures ideológiques i canvis de mentahtat. Aixó és ben evident en l’edició del primer tractat sobre la 
Predestinación, un text teológic que va influir en VArcipreste de Talavera pero que fou exclós de forma 
debberada de l’edició granadina. 3 Tal omissió impbca una clara censura de part de Fray Hernando. La 
mentalitat del jerónim i els motius de la seva simpatía per Eiximenis, cree queja van quedar ben palesos 
en la llarga tria temática publicada per mi mateix, 4 que prova la necessitat d’un exercici sistemátic de 
comparació entre tots els mss. castellans existents, el text de l’incunable i l’original catalá. Sense aques¬ 
ta tasca previa resulta perillosa F adjudicado de les evidents correccions, retalls i adaptacions, i també 
l’estudi de les possibles fonts, perqué els noms de l’original són sovint mal llegits pels copistes i traduc¬ 
tora. 5 Només podríem parlar amb una certa seguretat del text de l’incunable de 1496 (i dones d’una eta¬ 
pa que Robinson ja considera de canvi). Com també he tractat d’explicar, Talavera va incloure modifi- 


2. En dono només una petita mostra, indicant la página i el lloc: p. 36 {VCT, I, c.l i c.4, f. 2: on el text no és 
seguit, i caldria transcriure: «del mundo...Dando»; i f. 3). El fragment guarda relació amb la Fig. 3, p. 52-53 del lli- 
bre, i amb la figura f- de la Biblia Pauperum, referida al costat obert de Crist d’on brollen els sacraments. Sorprén 
que Robinson pensi que «Hugo de Sacramentis» és el nom d’un autor desconegut (¡). De fet Eiximenis, partint ací de 
Gn 2, 21-22, i de Pere Comestor, Historia Scholastica, c. 16, PL 198, col. 1070, remet a Hug de Sant Víctor, De Sa¬ 
cramentis Christianae Fidei, 1,6, 34-35. PL 176, col 284B-C, etc. A la p. 56, hi ha tres fragments de la VCE, VIH, c. 
8 (Ms. 18772, f. 13r). En el segon deis quals corregiríem: «sta = santa, grisistimo = Grisóstomo, oscurament = escu- 
ramente, segunt lo que dize ysayas = segunt lo que el Salvador dize, e táñelo Ysayas». En el tercer: «E quartamente = 
quartamente (la suposada E és un calderó). P. 59: VCE, VIII, c. 9 (Ibid., f. 13-14) “madre = madre:-, milagrosamente 
= miraglosamente». P.71: VCE, IX, c. 6 (Ibid., f.87rv, indiquem entre paréntesis les variants delMs. 8321 delaBNP 
que conté quasi tota l’obra): «tractar (catar); encerrado (es encelado); rrevelado = e rrevelado; primeramente te = 
primeramente; ser puesta en exebgion (ser puesta en esecución); primeramente del (primeramente que la preciosa 
muerte); hordenagion (o. paternal); Ca.iiii. =, ca. LUI; pet.li cap. = Petri, II o ca.°; e los santos = e por los santos; eso 
mesmo (por add.y, veyas (veyan); volvíanlas (en mal add.)». P. 80-81: VCT, II, c.100, f. 66v-67: «maravillosa (con¬ 
viene a saber add.), alma (ánima); soberano (muy soberano); gozo (en aquel mismo grado add.)', amenguava ni des- 
continuava (desmenguava nin descoyuntava); y esto ( om.); E por que {om.); de ver (veyendo); que su (que la su); 
carne (nin en acrecentamiento del su dolor era esto add.); E como quier (E no embargante); razonable (o el entendi¬ 
miento add.); alma (en quanto es razonable add.); la sensitiva (la carne); ca (porque), etc». P. 83: VC, IX, c. 103 
(Ms.18772, f.158): “suplir a su padre” (cal corregir: “suplicar”). 

3. Vegeu Albert Hauf (1983): «Fr. Francesc Eiximenis, O.F.M., ‘De la predestinación de Jesucristo’ y el 
consejo del Arcipreste de Talavera a los que deólogos mucho fundados non son», Archivum Franciscanum Histori- 
cum (Roma), 76, 239-295. La base de l’edició fou el Ms. 8321 de la BNP, el més complet i que inclou la Passió. Ro¬ 
binson fa servir el 18772 de la BNM, que segons ella ha patit uns retalls que no indica (i que no he sabut detectar a 
primera vista). 

4. Albert Hauf i Valls (2001): «Fray Hernando de Talavera, O.S. H. y las traducciones castellanas de la 
Vita Christi de Fr. Francesc Eiximenis, O.F.M.», dins Tomás Martínez Romero i Roxana Recio (ed.): Essays on 
Medieval translation in the Iberian Península. Castelló de la Plana: Universitat Jaume I i Creighton University, p. 
203-251. Els textos van ser editats en base a 4 mss. castellans i l’incunable, a la vista de l’original catalá. Caldria pero 
introduir una comparació amb les versions del Flos sanctorum atribu'ft a Ocaña. En el treball s’hi fa referencia a 
l’evolució del mot alumbrado, i es mostra com Fray Hernando participa en la tasca, tan franciscana, d’escriure “vi¬ 
llancicos” nadalencs (p. 236-242). 

5. Provocant recerques inútils. Vegeu-ne un exemple molt pertinent en la p. 178 i p. 416, n. 101 del llibre 
ressenyat, on s’especula i es perd el temps a la recerca d’un sant “Teodoro”, quan de fet en el text original catalá (III, 
c. 16) es parla d’un “Beatas Doroteus”. 

cacions molt importants en els llibres VII i VIII, fins al punt d’introduir una redacció del tot diferent en 
el llibre VIII. Com bé apunta Robinson, «queda molta recerca per fer» (p. 309), pero tanmateix n’hi ha 
més de feta de la que ella assenyala. Així, a tall d’exemple, tot i que és probable que quedin obres d’Ei- 
ximenis sense catalogar (p. 407, n. 120), aixó no sembla excusa per ignorar els catalegs ja existents, com 
ara els de Riera i Sans i BITECA, o el més recent, 6 on s’indica que els textos d’Eiximenis van entrar 
possiblement a Castella de la má —sorpresa sorpresa!— de Sant Vicent Ferrer, amb la possible influen¬ 
cia deis Jerónims de la Murta, i es ratifica el paper central de Gonzalo de Ocaña que pogué enllestir la 
seva traducció vers el 1447 (p. 576). 

En tot cas, bastir tan vasta teoría sobre una base aparentment tan feble com la formulado genérica 
d’un punt de doctrina cristiana referit al cuite de les imatges que trobem en el c. 27 de la Católica Im¬ 
pugnado, sembla una mica desmesurat. Ara bé, la discussió sobre la influencia de les MVC i la VCC a 
Castella, ve de ben lluny. Fa anys que vaig tindre el plaer de discutir-la personalment amb el savi col-le¬ 
ga Keith Whinnom, a qui, a forqa d’estudiar traduccions i textos literaris castellans, cridaven moltíssim 
l’atenció les diferencies quantitatives entre Castella i la Corona d’Aragó. Vet ací una de les moltes pre¬ 
guntes que la lectura de les tesis de Robinson, i d’altres, obliga a plantejar-se. Perqué, ben mirat, totes 
les suposades causes al-legades per a justificar la peculiaritat castellana, les trobem també en la Corona 
d’Aragó, especialment a Valéncia. Hi havia polémica religiosa, 7 jueus i la preséncia de moriscos 
s’allargassá encara molts més anys! Més encara: la circulació i difusió deis llibres de Llull i d’Eixime¬ 
nis, suposats propiciadors de l’efecte estudiat, hi fou naturalment molt més intensa, de manera que cal 
demanar-se per qué unes mateixes causes haurien produit efectes tan diferents... 

Potser pressuposar que tot fou qüestió de la circulació d’uns pocs llibres, com ara la VCC i les MVC 
(que sí que sabem, grades ais amics Agustín Rubio i Mateu Rodrigo, que feien servir els beguins valen- 
cians), resulti del tot excessiu. La meva modesta opinió és que, en efecte, cal encara molta més recerca 
d’arxiu abans de perfilar teories massa concloents; la qual cosa no vol dir que aqüestes no siguin útils 
com hipótesis de treball. Sigui com sigui, crida l’atenció que en un treball d’investigació que pressuposa 
una informado més que suficient d’alió ja sabut, hi trobem afirmacions que apunten a una lectura més 
aviat superficial d’algunes de les obres allistades en la bibliografía. Vegeu-ne uns pocs exemples: Eixi- 
menis no fou «terciari francisca» (p. 11), sino frare menor. 8 L’afirmació sorprén, perqué per a la biogra¬ 
fía del frare gironí l’autora envia al próleg de l’edició de C. Wittlin del Psalterium, ultra citar en un altre 
lloc el meu D ’Eiximenis a Sor Isabel de Villena, llibres no mancats d’ informado sobre el tema. Robin¬ 
son opina també que el lector del meu llibre pot guanyar la impressió que la influéncia de les MVC en la 
VCE és molt més intensa que no seria el cas. Dita afirmado pressuposa que no n’ha llegit la parí on 
s’estudia la VCE «com a tractat de teología destinat ais seglars» (p. 150-184), on s’especifiquen les 
fonts de matéries que ella considera molt rellevants; 9 ni tampoc el resum i discussió que s’hi fa del TC 
d’Eiximenis. Robinson confessa no haver llegit el TC, cosa que cree que hauria d’haver fet abans d’in- 
ferir que guarda relació amb obres místiques musulmanes. Ja sabem que sempre resulta possible establir 


6. Jaume Riera i Sans (1989): «Catáleg d’obres en catala traduídes en castella durant els segles xiv i xv», 
dins Antoni Ferrando (ed.): Segon Congrés Internacional de la Llengua Catalana, VIII (= Area 7: Historia de la 
Llengua). Valéncia: IIFV, p. 699-710. Jaume de Puig i Oliver, et al., (2010): Catáleg deis Manuscrits de les obres 
de Francesc Eiximenis, ATCA, 29, p. 9-880 (i edició apart de l’IEC del mateix lloc i data). 

7. Trobareu una vasta bibliografía en Albert Hauf i Valls (2007): «La evangelización en el mundo levanti¬ 
no en tiempos de encuentros y desencuentros entre las religiones (s. xm-xv)», dins Transmitir el mensaje en tiempos 
de dificultad. Actas del XIII Simposio de Teología Histórica (15-17 noviembre 2006). Valéncia: Facultad de Teolo¬ 
gía San Vicente Ferrer, p. 447-508. 

8. Ni tampoc, si va a dir ver, Fray Ambrosio de Montesinos fou cartoixá (p. 263: “also Cartusian”), sinó fran¬ 
cisca del primer orde, com Eiximenis. 

9. Sobre el carácter de sermó i de glossa evangélica de la VCE, veg. Albert G. Hauf (2004): «Del sermó oral 
al sermó escrit: La Vita Christi de Fra Francesc Eiximenis com a glossa evangélica», dins Germá Colón et al., (ed.): 
La Cultura Catalana en projecció defutur. Homenatge a Josep Massot i Muntaner. Castelló de la Plana: Publica- 
cions de la Universitat Jaume I, p. 253-89. 

certes semblances entre les doctrines deis místics de qualsevulla religió, i potser Eiximenis fou un gran 
lector de Llull (cosa no documentada fins ara, com tampoc sembla que llegís l’hebreu o l’árab), pero una 
de les fonts més importants documentades del TC resulta que és un clássic de respiritualitat cristiana: el 
cartoixá Hug de Balma. 10 Peí que fa a la diferencia entre el Crist que pateix i el Crist Déu (p. 80), la dico¬ 
tomía establerta no és tant d’Eiximenis ni d’Ubertí com de la mateixa teología católica (ST 3 q. 46 a. 12), 
que defensa arreu que «la unió de la naturalesa humana i divina es va realitzar en la persona hipostática- 
ment i mitjanijant supósit», de manera «que la passió pertoca al supósit de la naturalesa divina per rao de 
la naturalesa passible assumida, pero no per rao de la naturalesa divina que és impassible». Respecte al 
tractament de María, tot i que no trobo sobrer conéixer, i si escau reconéixer d’altres possibles fonts, 
com 1 ’Alcorá o els sufís, cree definitiva la influencia d’Ubertí (AVCI, I, c. 8), que defensa que María 
vivía en una constant contemplado de la divinitat, fins i tot durant el somni, i que es comunicava amb 
Crist sense paraules. 11 

Aqüestes petites llacunes d’informació poden teñir efectes sorprenents. És el cas de la p. 84, on, 
referint-se a la baixada de Crist al Llims, Robinson apunta que «el tema és tractat de manera extensa per 
Eiximenis en el Ms. 4327 de la BNM, un manual de predicació en catalá, basat en una versió de la VCE» 
(sic!). Ara bé, com s’explica de manera suficient en la meva Antología del VC de Sor Isabel de Villena 
(p. 26-33), també citada en la bibliografía pero sembla que no massa transitada, l’esmentat Ms., falsa- 
ment atribuit a Eiximenis, conté els c. 142-228 de la VC de l’escriptora valenciana, obra que Robinson 
considera novel-lada sota la influencia, tan rebutjada, de les MVC\ 

Convé aclarir també que l’edició De santMiquel arcángel , que se m’atribueix, és de ramic i col-le¬ 
ga Curt Wittlin. O que el nombre de les plagues degudes ais assots de Crist especificats per Eiximenis 
no són 666 (un nombre més aviat associat amb 1’Anticrist!), sino 6666 ( Ibid. f. 150r: «seys mil e seys- 
gientas e sesenta e seys llagas»), degut a una fantasiosa relació amb la participació d’una legió infernal 
(la legió romana tenia 6666 soldats). Tampoc els privilegis de María referits en la VCE no són déu, sino 
dotze, com les estrelles de la seva corona. Un d’ells guarda per cert relació amb una conegudíssima de- 
finició del nom de María, divulgada per sant Bemat, al meu entendre mancada de qualsevol intenciona- 
litat de presentar la Verge com alumbrada en el sentit que li atorga Robinson. En realitat sospito que el 
concepte de “contemplació” que fa servir el frare gironí al llarg de la VCE, té ben poc a veure amb el TC, 
i menys encara amb el Llibre de Contemplació lul-liá. Afegiré, encara, que no veig per qué el Psalterium 
Majus mariá (p. 193-199) ha de ser d’origen castellá peí mer fet que circulés per Castella; i que no es pot 
adjudicar tampoc, així com així, cap Mariale, sense un estudi comparatiu suficient amb altres obres del 
genere. 

Finalment i ja per acabar: recomanaria la lectura de tot el próleg de Toriginal catalá de la VCE, lli¬ 
bre certament didáctic i exegétic, pero que no per aixó deixa de ser un gran text devocional, expressa- 
ment destinat «a incitar los coratges deis fels cristians a devoció e amor». Eiximenis volia que «les 
gents, que quaix totes són arafredes en l’amor del...Senyor, hoynt d’ell coses altes e novelles, s’elcal- 
fassen en la dita amor sua...». Per a ell, conéixer bé Crist equivalía a estimar-lo. Mossén Artés, destina- 
tari de l’obra i a distancies del qual va ser redactada, no era ni musulmá ni jueu. Era el mestre racional 
del rei Martí; un cristiá devot, que, com el mateix rei, i d’altres, volia saber més coses de Crist. 

No cal dir que m’alegro moltíssim que hom hagi descobert la importancia d’aquest obscure medie¬ 
val catalan writer (que en deien alguns deis meus col-legues británics!), Francesc Eiximenis, o almenys 
de les versions castellanes de la seva obra. Animaría ara els estudiosos de l’art hispánic (inclosa la pro- 
fessora Robinson), i els medievalistes en general, a llegir-ne i estudiar-ne Toriginal catalá. Pero, aixó sí, 
no em sé estar d’agrair a l’autora el seu treball. Tot i que cree que l’entusiasme de la descoberta la porta 


10. Consulteu ara Joan Requesens t Piquer (2008): «Hug de Balma (s. xin) en catalá (s. xv)», ATCA 26, 
569-615. 

11. Haig de remetre de bell nou a Albert G. Hauf (2005): «La huella de Ubertino de Cassale en el preerasmis- 
mo hispánico: El caso de Fra Francesc Eiximenis, O.F.M.», dins Rafael Alemany et al. (ed.): Actes del X Congrés 
Internacional de l’Associació Hispánica de Literatura Medieval. Alacant: IIFV. p. 93-135 (p. 117). 

Estudis Románics [Institut d’Estudis Catalans], Vol. 39 (2017), p. 455-588 


SINNER/WIELAND: NORMA, ÚSIACTITUDS LINGÜÍSTIQUES. EL PAPER... 563 


a exagerar els seus arguments, potser per aixó mateix el llibre resulta tan suggestiu com estimulant. La 
meva cordial enhorabona! 


Albert Hauf 
Instituí d’Estudis Catalans 
Universitat de Valencia 
Emeritus Professor University of Wales 


Sinner, Carsten / Wieland, Katharina (ed.) (2015): Norma, ús i actituds lingüístiques. El paper 

del caíala en la vida quotidiana. Leipzig: Leipziger Universitatsverlag, Études linguistiques/ 

Linguistische Studien, vol.12, p. 178. 

Es ja un lloc comú que, més enllá de les fronteres lingüístiques, l’espai cultural on més atenció s’ha 
prestat históricament a la catalanística és el món germanófon. En bona part com a resultat de la insigne 
tradició romanística a l’área de parla alemanya, existeix des de fa décades en aquests palsos una respec- 
table tradició académica d’interés per les manifestacions lingüístiques i culturáis de l’ámbit catalá que 
abra§a des deis estudis literaris i culturáis fins a la sociolingüística, passant per descomptat per diverses 
perspectives lingüístiques teóriques i aplicades, sincróniques i diacróniques. El volum que aquí comen- 
tem és un nou i interessant fruit d’aquesta tradició, més concretament deis treballs presentats al 23é 
Col-loqui Germano-Catalá, celebrat a Berlín i Leipzig entre el 27-30 de setembre del 2012, on van aple- 
gar-se investigadors d’expressió germanófona i catalana per a posar en comú un seguit de recerques que 
contribüissin a reflexionar sobre l’estat de la llengua. Més concretament, tal com ho plantejava en el seu 
discurs inaugural un deis organitzadors del col-loqui, hi havia la intenció d’abordar «Quin és l’estat ac¬ 
tual de “normalitat de la llengua”? Com es viu aquesta normalitat en la vida quotidiana? Com es reflec- 
teix aquesta normalitat en els mitjans, a la literatura, etc.? Com es reflexiona sobre aquesta normalitat?» 
(Sinner 2012, 1). Les diferents aportacions d’aquest volum constitueixen una mirada calidoscópica, 
humil, pero prou interessant entom d’aqüestes qüestions. 

El volum comenta amb una brevíssima introducció signada per dos deis noms ascendents de la 
catalanística alemanya, els doctors Carsten Sinner (Universitat Leipzig) i Katharina Wieland (Humboldt- 
Universitát zu Berlin). En aquest text, que deixa entreveure el pes de la tradició coseriuana en l’ús de 
termes com diatdpic, diastrátic, norma prescriptiva o norma descriptiva, els autors argumenten la con¬ 
veniencia d’abordar fins a quin punt les actuacions de més de 30 anys de política lingüística han tingut 
impacte no sois en les actituds o els comportaments, sino també en les practiques lingüístiques deis 
parlants en alió que concerneix la dimensió del Corpus lingüístic. D’aquí, dones, la convocatoria d’un 
col-loqui destinat a comprendre qué és «alió que hom interpreta actualment com a ús lingüístic normal 
(...)» (pág. 1) —que en una tradició més anglófona potser hauríem denominat estándard i que altres au¬ 
tors haurien denominat «ús efectiu» o simplement «ús» de la llengua— i la pertinéncia de publicar 
aquest volum. 

El primer capítol del llibre és signat per Georg Kremnitz (Universitat Wien), figura histórica de la 
catalanística alemanya, i fomeix el context historie i polític on emmarcar la resta del volum. El títol del 
capítol resumeix la interpretado de l’autor de quina ha estat la historia de la política (lingüística) ais 
Paísos Catalans des de la fi de la dictadura fins l’actualitat: «Del compromís de la transido a la confron¬ 
tado quotidiana. De la Constitució de 1978 fins a la senténcia del Tribunal Constitucional de 2010». 
Partint del seu atent seguiment de la realitat política catalana, Kremnitz descriu un procés que ha anat 
transformant el que en el seu moment molts van percebre com uns inicis esperangadors de regeneració 
política i concordia entre els pobles de l’Estat fins a una realitat d’enfrontaments, incomprensions i re- 
trocessos que desperten dubtes i preocupacions de cara al futur de la llengua. Si bé alguna de les dades 
que aporta potser no és del tot precisa —de fet avanza una mica l’arribada del gruix de les darreres im- 
migracions— i alguna consideració pugui ser objecte de controvérsia —fins a quin punt l’increment del 


Estudis Romanics [Institut d’Estudis Catalans], Vol. 39 (2017), p. 455-588 



